The Collector
<s>The Collector () je debitantski roman engleskog književnika Johna Fowlesa, originalno objavljen 1963. godine.</s><s>Naslovni protagonist je Frederick Clegg, skromni, nenametljivi mladić koji radi kao službenik gradske uprave i u slobodno vrijeme se bavi sakupljanjem leptira.</s><s>Radnja prikazuje kako igrajući sportsku prognozu dobije veliku svotu novaca, te je uloži u kupovinu usamljene kuće u čijem će, posebno uređenom podrumu, zarobljenom držati Mirandu Grey, studenticu Likovne škole Slade koja je dugo vremena bila predmetom njene opsesije.</s>

<s>The Collector se sastoji od nekoliko dijelova - prvi prikazuje zbivanja iz perspektive samog Fredericka Clegga, dok je drugi u obliku dnevnika koji za vrijeme svog zarobljeništva piše Miranda Grey, odnosno opisuje neuspješne pokušaje bijega i evoluciju odnosa sa svojim tamničarom.</s><s>Epilog je, pak, napisan ponovno iz Cleggove perspektive.</s>

<s>The Collector je izazvao pažnju ne samo mračnim i uznemirujućim krajem, nego i tumačenjima kojima predstavlja alegoriju na dramatične društvene promjene u britanskom društvu, koje je konačno počelo uživati plodove poratnog ekonomskom buma te u kome su se počele brisati dotada čvrste granice među društvenim klasama.</s><s>Fowles je kasnije objasnio kako mu je inspiraciju za radnju i likove pružili tekstovi starogrčkog filozofa Heraklita, odnosno koncept podjele društva na superiornu elitu i inferiorno "mnoštvo" (hoi polloi), ps su se Miranda i Frederick često tumačili kao svojevrsni odraz tih dviju grupa, odnosno roman kao svojevrsno upozorenje da bi njihovo nekontrilirano miješanje moglo imati negativne posljedice.</s><s>Fowles je zbog toga bio i predmetom optužbi za promoviranje očuvanja društvene nepravde, odnosno fašizma.</s>

<s>Dvije godine kasnije je The Collector postao predmetom ekranizacije, odnosno filma koji je režirao William Wyler, a gdje su glavne uloge tumačili Terence Stamp i Samantha Eggar.</s>

<s>Decenijama kasnije je nekoliko serijskih ubica kao što su Leonard Lake i Charles Ng, odnosno Robert Berdella tvrdili da im je upravo The Collector poslužio kao inspiracija, odnosno poticaj za otmice, silovanja, mučenja i ubistva.</s>

<s>Vanjske veze
Verbal Struggle for Power in "The Collector" by John Fowles 
The Official John Fowles website</s>

<s>Romani 1963.</s><s>Horori
Britanska književnost
Authority control 2</s>

